ตลาดหุ้นเอเชียผันผวนเช้านี้ จับตาผลประชุมเฟด โบรกฯคาดตรึงดบ.ที่ 1.75%
ตลาดหุ้นเอเชียเคลื่อนไหวทั้งในแดนบวกและลบเช้านี้ ขณะที่นักลงทุนระมัดระวังการซื้อขายก่อนรู้ผลการประชุมของธนาคารกลางสหรัฐ (เฟด) ในวันนี้ตามเวลาสหรัฐ
2 พ.ค. 2561

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบเช้านี้ ขณะที่นักลงทุนระมัดระวังการซื้อขายก่อนรู้ผลการประชุมของธนาคารกลางสหรัฐ (เฟด) ในวันนี้ตามเวลาสหรัฐ โดยนักวิเคราะห์ส่วนใหญ่คาดเฟดจะไม่ปรับขึ้นอัตราดอกเบี้ยในการประชุมรอบนี้ โดยคาดมีมติตรึงอัตราดอกเบี้ยนโยบายไว้ที่เดิม 1.50-1.75% แต่ติดตามแถลงการณ์หลังผลการประชุม
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 22,568.19 จุด เพิ่มขึ้น 60.16 จุด, +0.27% ดัชนี SSE Composite ตลาดหุ้นจีนเปิดวันนี้ที่ 3,087.41 จุด เพิ่มขึ้น 5.18 จุด, +0.17% ดัชนี HSI ตลาดหุ้นฮ่องกงเปิดวันนี้ที่ 30,782.21 จุด ลดลง 26.24 จุด, -0.09% ดัชนี TAIEX ตลาดหุ้นไต้หวันเปิดวันนี้ที่ 10,665.52 จุด เพิ่มขึ้น 7.64 จุด, +0.07% ดัชนี KOSPI ตลาดหุ้นเกาหลีใต้เปิดวันนี้ที่ 2,515.75 จุด เพิ่มขึ้น 0.37 จุด, +0.01%
ทั้งนี้ ดัชนี FTSE STI ตลาดหุ้นสิงคโปร์เปิดวันนี้ที่ 3,624.20 จุด เพิ่มขึ้น 10.27 จุด, +0.28% ดัชนี FBMKLCI ตลาดหุ้นมาเลเซียเปิดวันนี้ที่ 1,859.46 จุด ลดลง 10.91 จุด, -0.58% ดัชนี PSE Composite ตลาดหุ้นฟิลิปปินส์เปิดวันนี้ที่ 7,791.63 จุด ลดลง 27.62 จุด, -0.35% ดัชนี Jakarta Composite ตลาดหุ้นอินโดนีเซียเปิดวันนี้ที่ 5,999.36 จุด เพิ่มขึ้น 4.76 จุด, +0.08%
โดย นักลงทุนจะรู้ผลการประชุมเฟดในวันนี้ตามเวลาสหรัฐ ขณะที่มีการคาดการณ์ว่าเฟดจะยังคงตรึงอัตราดอกเบี้ยในการประชุมครั้งนี้ และจะปรับขึ้นในการประชุมเดือนมิ.ย.
ทั้งนี้ นักวิเคราะห์มองว่า มีโอกาสสูงขึ้นที่เฟดจะขึ้นดอกเบี้ยอีก 3 ครั้งในปีนี้ หลังจากกระทรวงพาณิชย์สหรัฐเปิดเผยเมื่อวันจันทร์ที่ผ่านมาว่า ดัชนีราคาการใช้จ่ายเพื่อการบริโภคส่วนบุคคล (PCE) พื้นฐาน ซึ่งเป็นมาตรวัดอัตราเงินเฟ้อที่เฟดให้ความสำคัญนั้น พุ่งขึ้น 1.9% ในเดือนมี.ค. ซึ่งเป็นการเพิ่มขึ้นมากที่สุดนับตั้งแต่เดือนก.พ.ปีที่แล้ว และใกล้เคียงกับเป้าหมายเงินเฟ้อที่ระดับ 2% ของเฟด